Item de voirs her arnt he van ymersele es comen voir scepen
van loven ende heeft bekent en verlijdt openbairlic dat jonchr
jan van wittham he te boutershem die joffr lijsbette van ymersele
sijnre docht hadde hem volcomelic en al vernueght voldaen en
volvuert heeft alsulken ovdrach als bijden goeden steden loeven
bruessel en antwerpen gemaect was int jair ons hen dusent
vierhondt vijfthiene xv dage in aprille van alsulken scepen
brieven van loven beyde scoutbrief en beleitbrief dair mede dat
de selve jonchr jan van witham tot den goeden des voirs hrn arnts
en vrouwe lijsbette wilen van kets sijnre wittig gesellynne sweer
gel
ende sweger des voirs jonchr jans beleidt was ende andere g
tselve verdrach dat inhadde Ende heeft de selve h arnt den
voirs jonchr janne van witham vande voirscr ovdrage geheelic
a en al volcomelic gequiteert en quijtgesconden consentende
begende en versuekende aen ons scepen van loven voirg dat
dat te nyeute gedaen worde en van nu voirtaen van gheenre
weerde en sij gelijc oft noeit gemaect en hadde geweest calstr
hi boys septembr xxii
Voert heeft geconsenteert de voirs h arnt voir hem sijn erfgename
ende nacomelingen den voirs jonchr janne van witham dat
de selve jonchr jan en sijn nacomelinge den beleitbrief dair
mede dat hij beleidt es tot den goeden des voirs hrn arnts
en vrouwe lijsbette wilen van kets sijnre wittig gesellynnen
in
hebben en behouden sal van nu voirtane sijnre volcomen d macht
hem mede te behelpen tot eeuweliken daghen op alle de goede
die waen des voirs hrn arnts en vrouwe lijsbette sijnre mede
gesellynne voirs soe wair die belegen sijn uutgesceiden den goeden
dair af dat de voirs jonchr jan den voirs hrn arnde quitacie
voir scepen van loven gegheven heeft cor eisd